Turiștii care ajung în parcul Miclăușeni din județul Iași pot vizita castelul Sturdza de astăzi, începând cu ora 15.00.

Redeschiderea acestui obiectiv turistic face parte din proiectul intitulat „Călătorie la 1900” iar prin intermediul acestuia se se doreşte strângerea de fonduri pentru renovare.

Astfel, adulții care vor dori să experimenteze atmosfera anilor 1900 vor trebuie să plătească 12 lei, elevii şi studenţii 3 lei, iar pensionarii 6 lei.

Castelul Sturdza de la Miclăușeni este o construcție în stil neogotic ridicată între anii 1880-1904 de către Gheorghe Sturza și soția sa Maria.

În prezent, se află în proprietatea Mitropoliei Moldovei și Bucovinei și este inclus pe lista monumentelor istorice din județul Iaşi.